यूथ कार्यक्रम में बोले- पिछली सरकारों ने हर सेक्टर में घोटाले किए, हमने अवसर पैदा किए
PM मोदी आज रीवा और कोच्चि के दौरे पर नेशनल पंचायती राज डे प्रोग्राम में शामिल होंगे, केरल में रोडशो करेंगे Will participate in National Panchayati Raj Day program, will do roadshow in Kerala
PM नरेंद्र मोदी सोमवार को दो दिन के दौरे पर केरल पहुंचे। उन्होंने कोच्चि में पहले पैदल रोड शो किया और बाद में गाड़ी में बैठकर लोगों के बीच गए। इस दौरान वे केरल के पारंपरिक परिधान में नजर आए। 2 किलोमीटर लंबे रोड शो के बाद पीएम यूथ इवेंट ‘युवाम 2023’ में पहुंचे। यहां उन्होंने लोगों को संबोधित करते हुए कहा कि पहले की सरकारों ने हर सेक्टर में घोटाले किए, वहीं भाजपा की सरकार हर सेक्टर में युवाओं के लिए नए अवसर पैदा कर रही है।
पीएम मोदी के भाषण की अहम बातें-
ईसाई समुदाय के सीनियर प्रीस्ट से मिलेंगे मोदी
मोदी ईसाई समुदाय के सीनियर प्रीस्ट से भी मिलेंगे। यह मुलाकात पार्टी के आउटरीच अभियान ‘स्नेह यात्रा’ के तहत होगी। इस अभियान में केरल भाजपा के नेता अल्पसंख्यक समुदायों के लोगों के घरों में ईस्टर और ईद के मौके पर पहुंचे थे।
भाजपा के मुताबिक, आउटरीच अभियान को अच्छा रिस्पॉन्स मिला है, क्योंकि हाल ही में ईसाई समुदाय के कई सदस्य पार्टी में शामिल हुए। BJP के प्रदेश अध्यक्ष के सुरेंद्रन ने कहा है कि पीएम के आने के बाद पार्टी में शामिल होने वालों की संख्या बढ़ेगी।
केरल में भाजपा युवाओं और अल्पसंख्यकों को अपने पाले में लाना चाहती है। इन वर्गों तक पहुंच बनाने के लिए पार्टी PM की यात्रा को एक मौके के रूप में देख रही है। भाजपा को लगता है कि यह इवेंट गेम चेंजर साबित होगा।
2060 पुलिसकर्मियों को तैनात किया
पुलिस कमिश्नर के सेतु रमन ने बताया कि PM की सुरक्षा व्यवस्था के तहत कोच्चि शहर में 2060 पुलिसकर्मियों को तैनात किया गया है। मंगलवार को PM तिरुवनंतपुरम से वंदे भारत एक्सप्रेस ट्रेन को हरी झंडी दिखाएंगे।
PM मोदी के दौरे से जुड़ी ये खबरें भी पढ़ें...
PM मोदी को मारने की धमकी देने वाला गिरफ्तार, राजीव गांधी जैसा हाल करने की धमकी दी थी; पुलिस ने कोच्चि में बढ़ाई सुरक्षा
पीएम मोदी को धमकी भरी चिट्‌ठी लिखने वाले आरोपी को पुलिस ने रविवार को गिरफ्तार कर लिया है। इस शख्स की पहचान जेवियर के रूप में हुई है। जेवियर ने केरल भाजपा अध्यक्ष के. सुरेंद्रन को भेजे खत में जान से मारने की धमकी देते हुए लिखा था- मोदी का हाल राजीव गांधी जैसा होगा। पढ़ें पूरी खबर...
देश की पहली वाटर मेट्रो का उद्घाटन करेंगे PM
PM मोदी 25 अप्रैल को केरल में देश की पहली वाटर मेट्रो सर्विस का उद्घाटन करने वाले हैं। पोर्ट सिटी कोच्चि में वाटर मेट्रो सर्विस को 1,136.83 करोड़ की लागत से तैयार हुआ है। इस प्रोजेक्ट के तहत कोच्चि सिटी से आस-पास के 10 आइलैंड्स को जोड़ा जाएगा। पढ़ें पूरी खबर...
24 अप्रैल से PM का 8 शहरों का दौरा
PM मोदी 24 अप्रैल से 8 शहरों के सात कार्यक्रमों में हिस्सा लेंगे। PMO के मुताबिक मोदी सोमवार से 36 घंटे के भीतर 8 शहरों में 5300 किमी से ज्यादा की यात्रा करेंगे। 24 अप्रैल को PM दिल्ली से मध्य प्रदेश, फिर केरल, दादरा और नगर हवेली और दमन और दीव की यात्रा करेंगे। पढ़ें पूरी खबर...